cyanic-selkie/wikianc huggingface dataset:
Klosteret
På Klosteret ligg Hordaland kunstsenter i eit eldre hus som opphavleg er oppført i bindingsverk. Huset vart gjeve av Mads Forman til Nykirken sokn i 1739 som skulehus, ombygd i 1742 og gjeve namnet Betlehem, men mellom folk flest kjent som Grønneskolen. Stiftsarkivet for Bergen nytta huset frå 1885 til arkivet fekk ein ny bygning på Årstadvollen i 1921. Bildende Kunstneres Forening fekk overta huset i 1985, etter at det hadde vorte restaurert. Her er det utstillingslokale for biletkunst og kunsthandverk, og gjesteatelier.
Mount Obruchev
Mount Obruchev er eit fjell 15 nautiske mil (28 km) aust-søraust for Scar Bluffs, nær foten av Mawson Peninsula. Det vart kartlagd av Den sovjetiske antarktisekspedisjonen, 1958, og kalla opp etter den sovjetiske geologen Vladimir Obrutsjov.
Setane
Setane er eit fjell i Gulen kommune i Vestland. Det ligg mellom dalane til Oppedalselva og Storelva, om lag 6 km sør-søraust for Ytre Oppedal. Største høgda er 697 meter over havet. Det er bratte fjellsider i alle retningar unntatt i nordaust og mot Grønnlifjellet i sørvest.
Jakobittopprøra
Jakobittopprøra var ein serie opprør og krigar på Dei britiske øyane mellom 1688 og 1746. Målet for jakobittane var å gjeninnsette Jakob VII av Skottland og II av England på trona, etter at han vart avsett av Det engelske parlamentet under den ærerike revolusjonen. Etter Jakob II døydde prøvde ein å setje ein av dei dei jakobittiske arvingane på trona.
Wensum
Wensum er ei elv i Norfolk i England. Ho er ei sideelv til Yare, og har utspringet sitt mellom landsbyane Colkirk og Whissonsett i Breckland.
Jakobittopprøra
Striden var først og fremst dynastisk, men hadde òg religiøse sider sidan dei jakobittiske arvingane var katolikkar. Mange katolikkar hadde forhåpningar om at det å få ein katolsk monark ville føre til store endringar i britisk religionspolitikk.
Wensum
Elva renn vestover gjennom landsbyen Raynham. Ho vender så nordover og renn gjennom fleire små landsbyar. Ved Sculthorpe er ei mølle frå 1700-talet verna. Elva tek så igjen ei ny retning, og renn austover gjennom Fakenham, der det òg står ei mølle frå 1700-talet, som var i bruk heilt til 1979. Elva tek så ei søraustleg retning gjennom Pensthorpe naturreservat og landsbyen Great Ryburgh.
Ho renn så gjennom Great Wichingham, Lenwade og Taverham før ho når Norwich. Elva var grunnlaget for mykje av rikdomen til denne byen i mellomalderen, sidan ho var ei god transportåre for varer frå området. Sør for byen renn ho inn i Yare, som så går vidare ut til sjøen.
Jakobittopprøra
Dei største opprøra fann stad i 1715 og 1745. Dei er kjent som respektive første jakobittopprør og andre jakobittopprør, men vart òg kalla for The Fifteen («Femten») og The Forty-Five («Førtifem») etter åra dei braut ut i. Det var òg fleire mindre opprør.
Madden Island
Madden Island er ei isdekt øy i Marshall Archipelago. Ho ligg mellom Moody Island og Grinder Island i Sulzberger isbrem. Ho vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Ho vart namngjeven av Advisory Committee on Antarctic Names (US-ACAN) etter Michael C. Madden, skipselektrikar i US Navy på Byrd Station i 1966.
Jakobittopprøra
Kvart av opprøra har unike trekk, men dei kan knytast saman i ein serie forsøk på å gjeninnsette huset Stuart på trona til Skottland og England, og etter 1707 på trona til Storbritannia. Det siste opprøret enda då Charles Edward Stuart, «Bonnie Prince Charlie», leid eit knusande nederlag i slaget ved Culloden i 1746.
Dolganarar
Dolganarar (Долганы; Dolgan: Долган, Дулҕан Dulğan, Һака (Sakha); sakha тыа-киһи) er ei folkegruppe som hovudsakleg held til i Krasnojarsk kraj aust i Russland. Dei stammar frå fleire grupper, særleg evenkar, og er rekna som ei av dei små urfolksgruppene i Nord-Russland. Folketeljinga i 2010 talde 7 885 dolganarar. Av desse budde 5 517 i det tidlegare Tajmyr autonome okrug.
Historie
På 1600-talet heldt dolganarar til i områda kring elvane Olenjok og Lena. Dei flytta til det noverande området sitt, Tajmyr, på 1700-talet. Dolgansk identitet byrja å tre fram på 1800- og det tidlege 1900-talet, under påverknad frå tre grupper som flytta til Krasnojarsk-området frå Lena- og Olenjok-regionen: Evenkar, sakhafolk, enetsar og såkalla tundrabønder (зату́ндренные крестья́не).
Kultur og levesett
Dolganarane levde opphavleg som nomadar som livnærte seg gjennom jakt og reindrift. Under sovjettida blei dei nøydde til å bli bufaste og skipa kolkhozar (landbrukskollektiv) der dei i tillegg til den tradisjonelle levemåten dreiv med reinsdyravl, fiske, mjølke- og grønsakproduksjon.
Religion
Mange dolganarar følgjer gamle sjamanistiske livssyn; men dei fleste er påverka av ortodoks kristendom.
Nils Jønsberg
Nils Jønsberg var ein norsk prest, ordførar  og stortingsmann frå Romedal i Hedmark.
Jønsberg var son til ein storbonde. Sjølv vart han student frå Christiania katedralskole i 1827 og cand. theol. i 1831. Han var deretter personellkapellan i Drøbak og lærar ved borgarskulen der. Frå 1835 var han sokneprest i Karlsøy. Sidan var han 1842-55 sokneprest i Skjerstad, 1855-68 i Skogn og 1868-81 i Stokke i Vestfold.
Jønsberg var 1. representant frå Finmarkens amt på Stortinget i 1842, valkrinsen omfatta både dagens Troms og Finnmark fylke. Han var medlem av budsjettkomiteen. Til Stortinget 1851 hamna han på 2. varamannsplass frå Nordlands amt. Han var ordførar i Skjerstad 1844-48 og 1852-55.
Han døydde i Kristiania i 1885.
Erling Virkesdal
Erling Virkesdal er ein norsk historikar og forfattar frå Dalsøyra i Gulen kommune i Sogn og Fjordane.
I åra 1971-1996 arbeidde Virkesdal som undervisningsleiar ved Bergens Sjøfartsmuseum, og frå 1996 og utover var han styrar ved Herdla Museum.
Lover, Come Back to Me
«Lover, Come Back to Me» er ein song frå 1928. Musikken var skriven av Sigmund Romberg med tekst av Oscar Hammerstein II for Broadwayshowet The New Moon, der songen vart først framført av Evelyn Herbert og Robert Halliday (som Robert Misson).
Filmversjonar
Songen vart framført av Lawrence Tibbett og Grace Moore i New Moon og av Jeanette MacDonald og Nelson Eddy i 1940-utgåva av same film.
Barbra Streisand-versjonen
Arrangert og dirigert av George Williams, vart songen gjeven ut som den andre singelen til Barbra Streisand i november 1962, som ein dobbelsingel med «My Coloring Book».
I 1963 spelte Streisand inn songen på ny for albumet The Second Barbra Streisand Album.
Hilmar Strøm
Hilmar Martinus Strøm var ein norsk embetsmann frå Trondheim som møtte på Stortinget i tida 1859-66, der han representerte Ålesund og Molde.
Strøm var son til ein kjøpmann i Trondheim. Han vart student i 1838 og cand.jur. frå universitetet i Christiania i 1845. Åra fram til 1850 var han sorenskrivarfullmektig i Lofoten, og deretter kopist i Justisdepartementet i sju år. I 1857 søkte han seg til Ålesund, der kona Anne Margrete Rønneberg, eldste dotter til den rike Carl Elias Rønneberg, var frå. Han var så byfut i Ålesund i tolv år, før han avslutta arbeidslivet som sorenskrivar i Karmsund i tida 1869-91.
Strøm representerte bykrinsen Ålesund på Stortinget 1859-60, då han var sekretær i Bankkomiteen. Sidan vart han vald til stortingsmann frå bykrinsen Ålesund og Molde. Han var 1862-63 medlem i Protokollkomiteen, møtte på Omframtstortinget 1864 og sat både i Lagtinget og var medlem i Bankkomiteen i 1865-66. I 1874 var han medlem av ein kongelege kommisjon om lensmannløner.
Strøm døydde i Stavanger.
Part-Time Love
«Part-Time Love» er ein song skriven av Elton John med tekst av Gary Osborne for albumet A Single Man frå 1978. Songen vart fjerna frå albumet då dette vart gjeve ut i Sovjetunionen. Singelen nådde 15. plass i Storbritannia og 21. plass i USA.
Sologitaren på songen er spelt av Davey Johnstone, som hadde spelt med Elton John i lang tid.
Adolph Prante
Adolph Jørgen Prante var ein norsk kjøpmann og stortingsmann frå Bergen som møtte på Stortinget i tida 1859-66.
Prante var son til ein kjøpmann, og dreiv sjølv i handelsbransjen. Dessutan var han lærar ved latinskulen og handelsskulen i Bergen. Han var medlem av bystyret i Bergen.
På tingsamlingane 1859-60, 1862-63, Omframtstortinget 1864 og Stortinget 1865-66 var Prante ein av fire representantar frå Bergen by. Han var medlem 1859-60 av Budsjettkomiteen, sekretær 1862-63 i Næringskomite nr 1, medlem 1862-63 av Matrikkellovkomiteen og 1865-66 av Konstitusjonskomiteen.
Operose Peak
Operose Peak er ein fjelltopp oppom Onnum Valley sørvest for Derrick Peak i Britannia Range. Dei bratte, nedre sidene av fjellet består av Beacon-sandstein; toppen (2130 moh) består av tjukk doleritt. Det latinske namnet tyder strevsam og syner til dei bratte fjellsidene som er tung å kome opp.
Memory Almost Full
Memory Almost Full nådde Topp 5 i både Storbritannia, USA, Danmark, Sverige, Hellas og Noreg. Albumet vart nominert til Grammyprisen og har seld over to millionar eksemplar verda over og har fått gullplate i USA. Albumet vart gjeve ut i tre forskjellige versjonar: ei enkel plate, ei dobbelplate og ei luksusutgåve med CD og DVD.
Bakgrunn
Ni demoar vart spelte inn i The Mill i september 2003 av McCartney og turnébandet hans. Ein månad seinare, i oktober, byrja innspelinga for Memory Almost Full og vart produsert av David Kahne i Abbey Road Studios. McCartney og bandet spelte inn songane «You Tell Me», «Only Mama Knows», «Vintage Clothes», «That Was Me», «Feet in the Clouds», «House of Wax», «The End of the End» og «Whole Life». Men innspelinga vart avslutta og sett på vent, medan McCartney byrja på eit nytt album, Chaos and Creation in the Backyard, med produsenten Nigel Godrich.
Albumtittelen Memory Almost Full, er eit anagram for «for my soulmate LLM» («for sjelevenen min LLM», initialane til Linda Louise McCartney). Då han vart spurt om det var meininga svarte McCartney: «Det er best om somme ting held fram å vere eit mysterium». I eit seinare intervju med Pitchfork Media sa McCartney vidare, «Eg må sei, nokon sa til meg at det er eit anagram, og eg syns det eit mysterium, fordi det er så komplett. Det verkar å vere eit anagram i tittelen. Og det er eit mysterium. Det var ikkje gjort med vilje.»
Utgjeving
Albumet var det første han gav ut på Starbucks-selskapet Hear Music etter å ha vore 45 år på Capitol/EMI. McCartney var den første artisten på Hear Music. Den første amerikanske singelen, «Ever Present Past», vart først spelt på radio den 20. april. Det vart laga ein musikkvideo for «Dance Tonight» som vart lagt ut på YouTube den 23. mai. Albumet kom ut 4. juni 2007 i Storbritannia og dagen etter i USA.
Singelen «Dance Tonight» kom ut på 65-årsdagen til McCartney, den 18. juni, som ein digital singel. Ei fysisk utgåve på CD kom ein månad seinare, 23. juli. I musikkvideoen spelar Natalie Portman og Mackenzie Crook, og han vart regissert av Michel Gondry. Den tredje singelen, «Nod Your Head» vart gjeven ut digitalt den 28. august via iTunes Store.
Albumet vart rangert på 22. plassen på lista til Rolling Stone over dei 50 beste albuma i 2007.
I USA nådde albumet tredjeplassen på Billboard 200 med 161 000 selde eksemplar de første veka, den høgaste plasseringa til McCartney der sidan Flaming Pie i 1997. 47 % av albumsala frå opningsveka kom frå Starbucks-butikkar. Det vart annonsert av album selde i Starbucks-butikkar i Storbritannia ikkje ville bli talt av Official UK Charts, fordi dei ikkje var registrert i teljesystemet, men Memory Almost Full klarte likevel å nå femteplassen på UK Album Charts. Albumet nådde òg toppen av Billboard Internet Sales-lista, og tredjeplassen på Billboard Top Internet Albums Downloads.
«Ever Present Past» nådde 10. plassen på Bubbling Under Hot 100, og 16. plassen på Billboard Adult Contemporary. «Dance Tonight» nådde 46. plassen på Billboard Hot Digital Songs, 58. plassen på Billboard Pop 100, og til slutt 69. plassen på Billboard Hot 100.
Medverkande
Medverkande i følgje plateomslaget.
Paul McCartney spelte alle instrumenta utanom på «Only Mama Knows», «You Tell Me», «Vintage Clothes», «That Was Me», «Feet in the Clouds» og «House of Wax», der han fekk med seg følgjande musikarar (alle frå turnébandet hans):
Yare
Yare er ei elv i Norfolk i England. Den nedre delen av elva renn gjennom nasjonalparken The Broads, der fleire sideelvar renn inn i Yare.
Elva har utspringet sitt sør for Dereham. Ho renn så i austleg retning mot Norwich, der ho passerer i utkanten av byen og møter Wensum før ho renn inn i nasjonalparken. Deretter passerer ho landsbyane Cantley og Reedham og dessutan det isolerte vesle samfunnet Berney Arms før ho renn inn i innsjøen Breydon Water. Såg renn elvane Bure og Waveney inn i ho, og Yare renn til slutt ut i Nordsjøen ved Gorleston i Great Yarmouth. Sistnemnde byen har namn etter elva, «Yare-munningen». Yare er farbar for små fartøy mellom Norwich og havet, og tidlegare gjekk mykje av den kommersielle trafikken til byen over elva. Det går òg ein farbar kunstig kanal, Haddiscoe Cut mellom Yare og Waveney ved Reedham. Kanalen gjer det mogleg å segle mellom dei to elvene utan å måtte krysse Breydon Water.
Pinneberg
Pinneberg er ein by og ein kommune sør i forbundslandet Schleswig-Holstein i Tyskland. Folketalet var 43 603 i 2021 og kommunen omfattar 21,56 km². Byen ligg i luftlinje 18 kilometer nordvest om Hamburg.
West Side Avenue
West Side Avenue er ein bybanestasjon på Bybanen i Hudson-Bergen. Stasjonen ligg på West Side Avenue and Claremont Avenue i Jersey City, og opna 22. april 2000.
Moe Point
Moe Point er eit nes med nakne klipper like sør for Croombreen på nordvestsida av Smithfjorden i Palmer Land. Det vart kartlagd av US Geological Survey (USGS) i 1974. Det vart namngjeve av Advisory Committee on Antarctic Names (US-ACAN) etter Richard L. Moe ein biolog i US Antarctic Research Program (USARP) ved Palmer Station i 1974.
Betty Cuthbert
Elizabeth «Betty» Cuthbert var ein australsk  sprintar som vann fire olympiske gullmedaljar, den einaste som har vunne gull i både 100 meter, 200 meter og 400 meter sprint. Cuthbert sette heile 18 verdsrekordar i sprint i løpet av karrieren sin.
Prestekrageslekta
Prestekrageslekta (Leucanthemum) er ei planteslekt i korgplantefamilien. Tidlegare vart artane i denne slekta lagt til slekta Chrysanthemum.
Betty Cuthbert
Under Sommar-OL 1956 i Melbourne sprang 18 år gamle Cuthbert seg inn til tre olympiske gullmedaljar: 100 meter, 200 meter og 4 x 100 meter stafett. Dette var den første store internasjonale meisterskapen ho deltok i.
Prestekrageslekta
Norsk art i prestekrageslekta
I Noreg veks ein art:
Betty Cuthbert
I 1958 sette Cuthbert to nye verdsrekordar. Ho deltok også i Sommar-OL 1960 men grunna skade rauk ho ut or forsøksheat til 100 meter. To år seinare var ho med på å vinne gullmedalje for det australske kvinnelaget i sprintstafett i samveldeleikane i Perth. Derifrå konsentrerte ho seg om distansen 400 meter. Sommar-OL 1964 i Tokyo var dei fyrste olympiske leikane der 400 meter sprint var med i programmet. Her vann Cuthbert sin fjerde olympiske gullmedalje ved å slå britiske Ann Packer med to tidelar. Etter Tokyo-leikane la ho opp.
Betty Cuthbert budde i Vest-Australia, der ho siste åra leid av sjukdommen multippel sklerose.
Adresse Torino
Adresse Torino var eit TV-program på NRK1. I programmet vart alle bidraga som deltok i Eurovision Song Contest 2022 presenterte. Kvart bidrag vart bedømt og gjeve poeng til av eit panel av kjendisar og eit panel av Eurovision-fans. Poenga som kvar person kunne gje til eit bidrag, var i ekte Eurovision-stil; 1—8, 10 og 12 poeng. Programleiaren for Adresse Torino var Marte Stokstad. Ingeborg Heldal, Stian «Staysman» Thorbjørnsen og Kevin Vågenes sat i kjendispanelet. I kvar episode kom det gjestar som sat i kjendispanelet. Artisten Margaret Berger var gjestedommar i fyrste program.
Live at the International, Las Vegas
Albumetm vart ein hit for Lewis og nådde femteplassen på countrylista til Billboard.
Shahba
Romersk historie
Oaseen som no utgjer busetnaden Shahba, var opphavleg ei grend som var fødestaden til Filip arabaren. Etter Filip vart keisar i Roma i 244 evt., ønskte han å bygge opp det vesle samfunnet som ein colonia. Det eksisterande samfunnet vart erstatta av nye bygg, og ein forfattar skreiv at byen kunne reknast å ha blitt bygd på udyrka jord. Han vart dermed ein av dei siste romerske byane som vart grunnlagd i austen.
Byen vart heitande Philippopolis til ære for keisaren. Keisaren skal ha ønskt å gjere fødestaden sin om til ein by som var ein kopi av Roma sjølv. Eit sekskanta tempel og eit friluftstempel, kalla ein kalybe, ein triumfboge, bad, eit nakent teater med basaltblokker, ein stor struktur som er blitt tolka som ein basilika, og Philippeion (illustrasjon til høgre) omgjeve av ein stor mur med seremonielle portar, var lagt ut og bygd etter eit rutemønster som var typisk for romerske byar.
Den nye byen følgde eit ekstremt fast, romersk rutemønster, med hovudsøylegangen cardus maximus som kryssa søylegangen decumanus maximus i rette vinklar nær midten, og mindre gater markert av insulae. Mange av dei vart aldri bygde der husa opphavleg var planlagt.
Osmanske historie og tida etter
I 1596 dukka Shahba opp i osmanske skattelister som Sahba og var ein del av Bani Miglad nahiya i Hauran qada. Han hadde ein heilt muslimsk folkesetnad som bestod av 8 hushaldningar og 3 ungkarar, som betalte skatt på kveite, bygg, sommaravlingar, geiter og/eller bikubar.
Fordi han var langt frå folkerike stader som kunne ha hatt trong for bygningsstein og som kunne ha henta dette frå den folketomme Philippopolis, har Shahba i dag godt bevarte ruinar av den antikke romerske byen.
Eit museum i byen syner nokre vakre døme på romersk mosaikk. Den særleg rike ikonografien av figurativ mosaikk med temaet Jordas herlegdom, vart oppdaga i 1952 i det såkalla «Maison Aoua», og finst i dag i eit museum i Damaskus og har vore ei rik kjelde for ikonografar.
Den relativt godt bevarte romerske brua i Nimreh ligg i nærleiken.
Kjelder
''
Spjelkavikelva
Spjelkavikelva (også kalla Gamleelva) er ei elv i Ålesund kommune i Møre og Romsdal. Den renn frå Brusdalsvatnet (26 moh.) mot vest til munninga i Åsefjorden ved Spjelkavik. Elva er 2,25 km lang. Den har eit nedbørfelt på 30,89 km² og middelvassføring ved osen er 1,11 m³/s.
Elva var nytta til kraftproduksjon frå 1917. Kraftstasjonen Spjelkavik var i drift til 1981. For å leie vatn til kraftstasjonen blei det grave ein kanal frå Lillevannet (ein mindre innsjø nedanfor Brusdalsvatnet) til bygdesenteret. Planen om kraftverk blei diskutert frå 1893. Kraftstasjonen leverte 600 kW og var Ålesunds elektrisitetsforsyning til Tafjord kraftselskap leverte straum frå 1923. Stasjonen blei i 1923 overført til Spilkevigs fabrikk for garn og anna fiskeutstyr.
Oddvar Hansen
Oddvar Hansen var ein norsk fotballspelar og trenar for SK Brann.
Hansen voks opp i Bergen, og tok til å spela for SK Brann i 1940. Han vart verande hjå Brann i heile karrieren sin, og fekk til saman 238 kampar for klubben. I 1948 spelte han sin fyrste landskamp, og han var med på landslaget heilt til 1954. Mellom anna spelte han under Sommar-OL 1952.
Hansen overtok som trenar for Brann i 1955 etter George Ainsley. Han trente laget i tre periodar: 1955-57, 1960-63 og 1965-68. Frå 1960 - 63 leidde han klubben til seriegull både i Hovudserien 1962 samt gull i 1. divisjon herrefotball 1963. I tillegg sat Hansen i fleire periodar i styret til Brann.
Hansen vart også noregsmeister i bordtennis i 1947.
Maher Island
Maher Island er ei lita hesteskoforma øy med mange steinframspring som ligg 7 nautiske mil (13 km) nord for nordvestenden av Siple Island, utanfor kysten av Marie Byrd Land. Ho vart oppdaga og fotografert frå lufta under U.S. Navy Operation Highjump, 1946-47. Ho vart namngjeven av Advisory Committee on Antarctic Names (US-ACAN) etter offiser Eugene Maher i U.S. Navy, øvstkommanderande på USS «Glacier» under Operasjon Deep Freeze i 1955-56.
Øya er ei av tre øyar som vert rekna som det næraste punktet til den utilgjengelege polen i Oseania.
Periglasial
Periglasial (samansett av gresk peri, «rundt om» og latin glacies, «is») er eit omgrep som opphavleg vart nytta innan glasiologien om klima, landformer og geomorfologiske prosessar som oppstår i nærleiken av isbrear. Omgrepet vart innførd av den polske forskaren Walery von Lozinski i 1909 for å beskrive frostforvitringsprosessar i Karpatane.
Denne snevre bindinga til område som ligg i randsonene til isbrear er ikkje lengre ein del av definisjonen då den avgjerande faktoren er frost og aktive frostprosessar som forvitring og erosjon. Som periglasiale område reknar ein no stader som er kraftig nedfrosne i periodar av året. Slike frostprega område kan ligge langt frå dagens eller tidlegare tiders isbrear, til dømes i det sentrale Sibir.
Periglasiale prosessar skjer der det er permafrost, dvs der undergrunnen er djupfrosen enten heile eller delar av året. Om sommaren tiner det øvre laget opp og vert utsett for fluviale erosjonsprosessar, for landmassar i rørsle og ved alvorleg tørke for sandflukt. Desse prosessane skapar karakteristiske sedimentære og geomorfologiske landskapsformer.
Har Hotzvim
Parken vart grunnlagd tidleg i 1970-åra av Jerusalem økonomiske samarbeid for å utvikle høgteknologiindustrien i Jerusalem.
Kaltenkirchen
Kaltenkirchen er ein by og ein kommune sør i forbundslandet Schleswig-Holstein i Tyskland. Folketalet var 23 191 i 2021 og kommunen omfattar 23,1 km². Byen ligg 32 kilometer nord om Hamburg.
Slaget ved Roucoux
Manøvrer føre slaget
Den franske armeen vart kommandert av marskalk Saxe og armen til dei pragmatiske allierte av fyrst Karl av Lorraine og Austerrike og den britiske generalen Sir John Ligonier. Saxe hadde nesten gjennomført felttoget sitt for å ta Flandern og truga med å invadere Holland. Dei allierte fann posisjonar ved Liege, med nederlendingane under Waldeck til venstre for Liege til Rocoux, britane og hannoveranarane i midten og austerrikarane til høgre nær elva Jaar
Slaget
Det franske hovudåtaket gjekk mot den nederlandske delen på venstreflanken av den allierte linja mellom Liege og Rocoux, og franskmennene sigra kraftig i tredje åtaket. Etter kvart som franskmennene rykte nærmare starta den allierte linja å vike. Austerrikarane på høgreflanken deltok ikkje i slaget enno og gjorde ingen forsøk på å ta initiativet og rykke fram mot den eksponerte franske venstreflanken. Kavaleriet til Lingonier og nokre britiske infanteristar danna ein baktropp som heldt franskmennene unna medan dei trekte seg tilbake. Franskmennene vann slaget og erobra like etter Liege.
Etterverknad
Dette var den andre av tre store sigrar for Saxe, etter Fontenoy og før Lauffeld. Franskmennene vann slaget og med å ta Liege fjerna dei austerriksk kontroll over Nederlanda.
Kjelder
''
Skurugata
Skurugata er ein uvanleg geologisk danning i Eksjö i Jönköpings län i Sverige. Skurugata er ei omkring 800 meter lang kløft i fjellet som er mellom 7 og 24 meter brei. Det finst fleire liknande «skuror» på andre stader i austre Småland, der Skurugata er den største. Dei bratte fjellveggane er på visse stader 35 meter høge.
Det finst ei rekkje mosearter i sprekken, nokre av desse finst elles berre i fjellområde. I dei omkringliggande skogane finst òg eit interessant fugleliv. Blant anna kan ein påtreffe storfugl, orre, jerpe og ramn.
Sjølv på varme sommerdager pleier det å vere svalt i botnen av kløfta, og einskilde år har haugar av snø og is lege til langt ut på sommaren. Tidleg på sesongen og etter kraftig regn kan sprekken verte fylt av vatn. Området kring Skurugata er eit naturreservat og i området finst ein sti, kring 2 km lang, som går gjennom heile sprekken og opp på fjelltoppen Skuruhatt.
Dance Tonight av Paul McCartney
«Dance Tonight» er ein song av Paul McCartney frå 2007 på albumet Memory Almost Full. Songen vart gjeven ut som digital singel i Storbritannia den 18. juni 2007, 65-årsdagen til McCartney. Ei veke seinare debuterte songen på 34. plassen på UK Singles Chart. Den britiske singelen vart òg gjeven ut som ei biletplate. Den 1. juli nådde songen 26. plassen på den britiske singellista. Songen vart nominert til Grammyprisen for beste mannlege popsong i 2008.
Skurugata
I midten av kløfta finst ein stein som det går å løfte bort, og bak denne finst ei gjestebok, plasseringa er markert med eit skilt på klippeveggen.
Dance Tonight av Paul McCartney
I USA vart songen gjeven ut som den andre singelen frå albumet. Songen nådde 69. plassen på Billboard Hot 100.
McCartney framførte songen live i ein duett med den australske songaren Kylie Minogue på nyårssendinga til Jools Holland i 2007.
Skurugata
Ei segn seier at ei bøsse finst gøymd i Skurugata, han skal ha vorte gøymt av ein person kalla «Tjuva-Jösse». Det vert sagt han som finn bøssa vil få stor lukke i livet.
Dance Tonight av Paul McCartney
Det vart laga ein musikkvideo for songen, regissert av Michel Gondry, med Natalie Portman og Mackenzie Crook som skodespelarar.
Opphav
Den venstrehendte mandolinen som vert nytta i songen vart kjøpt i ein gitarbutikk McCartney ofte vitja i London. Kvar gong han spelte på mandolinen byrja den då tre år gamle dottera Beatrice å danse, og McCartney hevda at songen så skreiv seg sjølv. Det var den siste songen spelt inn for albumet.
Innspeling
«Dance Tonight» vart spelt inn i januar-februar 2007 i RAK Studios i London med McCartney på mandolin, elektrisk gitar, bass, trommer, klaverinstrument, perkusjon og autoharpe.
Swale
Swale kan vise til:
Moore Point
Moore Point er eit kupert nes nedanfor ei lita topp, føre George VI Sound og på nordsida av munningen av Meiklejohnbreen, på vestkysten av Palmer Land. Det vart først kartlagd i 1936 av British Graham Land Expedition (BGLE) under Rymill. Det vart namngjeve av United Kingdom Antarctic Place-Names Committee (UK-APC) i 1954 etter James I. Moore, andremaskinist på «Penola» i løpet av BGLE, 1934-37.
Gabriele Oriali
Gabriele Oriali er ein italiensk fotballspelar frå Como i Italia. Oriali har spela 28 landskampar for det italienske landslaget, og spela midtbane på laget som vann finalekampen under VM i fotball 1982. Han vart italiensk serievinnar med Inter i 1980, og vann to italienske cupmeisterskap. Han la opp som spelar i 1987.
Klubbspel
Oriali debuterte for Inter i 1970/71-sesongen. Allereie i hans fyrste sesong vann klubben den italienske serien, men for Oriali vart det berre to seriekampar. Den nestkomande sesongen spela han seg inn i fyrsteellevaren, og var med på laget som tapte 2-0 for Ajax Amsterdam i finalen i Europacupen 1972. Han spela oftast i ein defensiv midtbaneposisjon, men kunne òg vere midtstoppar og sågar libero. Oriali vart ein nøkkelspelar i Inter, kjent for ein energisk spelestil. Han var med å verte cupmeister i 1978, meister i Serie A i 1980 og cupvinnar på ny i 1982. For Inter spela han fram til sommaren 1983, i alt gjorde han 277 kampar og 33 mål for klubben. Deretter spela han i fire sesongar for Fiorentina. Han la opp i 1987, stod då med 107 kampar og sju mål for klubben frå Firenze.
Landslagsspel
Oriali debuterte for Italia i ein vennskapslandskamp mot Spania 21. desember 1978, Italia vann 1-0. Han var med i troppen til EM i fotball 1980 på heimebane, men fekk minimalt med speletid for heimelaget som vart nummer fire i meisterskapen. Under VM i fotball 1982 fekk han plass i startellevaren i kampen mot Kamerun, den tredje kampen i turneringa. Italia hadde spela heller svakt i dei fyrste kampane. Sidan i meisterskapen hadde Oriali fast plass i startellevaren og var med å slå Vest-Tyskland 3-1 i finalen i Madrid. Oriali spela sin 28. og siste landskamp 29. mai 1983 mot Sverige, ein kamp som enda med 0-2-tap for Italia. Han skåra sitt einaste landslagsmål då han vart matchvinnar i 1-0-kampen mot Sverige i Firenze i 1979.
W. Cecil
W. Cecil var ein britisk oppfinnar, som er kjent for å ha arbeidd med ein hydrogendriven atmosfæremotor, som han beskreiv i 1829.
Richard Street
Richard Street er ein bybanestasjon på Bybanen i Hudson-Bergen. Stasjonen ligg på Richard Street and Garfield Avenue i Jersey City, og opna 22. april 2000.
Lag i geologi
Eit lag i geologi er eit samanhengande, sjiktforma førekomst av lausmasse eller bergart med einskaplet samansetnad. Særskild er laga karakteristisk for sedimentære og vulkanske bergartar, men kan òg finnast hos djupbergartar danna ved krystallisasjon frå eit magma (t.d. lagdelt gabbro).
Sediment blir nesten alltid avsett på tilnærma horisontale underlag og vil difor liggje i horisontale lag med dei eldre laga nedst, dei yngre øvst. Når avleiringa skjer i sterkt strøymande vatn eller ved vind, kan laga bli skråstilte. I sedimentære avleiringar vil det særs ofte bli ei veksling i kornstorleik frå lag til lag pga vekslande straumsnøggleik (t.d. sand vekslande med grus) eller veksling av ulikt slags sediment (t.d. leir- og kalkavleiringar). Denne vekslinga av sedimenttypar vil sett i tverrsnitt vise seg som striper og band.
Sedimentære bergartar vil lett kløyvast etter lagflatene. Medan grovkorna sandsteinar og kalksteinar blir delt opp i tjukke, opptil metertjukke benkar, kan finkorna sedimentbergartar delast opp i tynne, ned til millimetertynne flak. Bergarter som har vore utsett for mekanisk press og omkrystallisasjon, får ei kløyving eller skifrigheit som ikkje alltid fell saman med lagflatene, men kan skjære desse i ein kva for ein som helst vinkel.
Ei lagflate er ei flate i ein lagdelt bergart som kjem fram ved oppsplitting langs plan som er meir eller mindre parallelle med den generelle orienteringa av laget.
Ei lagstilling er stillinga til eit lag i tilhøve til horisontalplan og kompassretningar.
Melbourne Bluff
Melbourne Bluff er ein fjellskrent, 385 moh, som ligg 2,4 km sør for Cape Bidlingmaier og som skyt fram oppom den isdekte skråningen ved nordsida av Heardøya. The feature vart kartlagt i 1948 av ANARE (Australian National Antarctic Research Expeditions) og ho fekk dette namnet av dei fordi it trends roughly aust-nordaust i general direction of Melbourne, Australia, the home headquarters på ekspedisjonen.
Niels Mathiesen
Niels Mathiesen var ein norsk handelsmann frå Porsgrunn som var stortingsmann 1862-69.
Mathiesen var son til ein skipper. Sjølv var han kjøpmann i heimbyen frå ung alder. Frå 1855 til 1886 var han medlem av bystyret i Porsgrunn, størstedelen av tida sat han i formannskapet. Han var ordførar i til saman elleve år i tida 1861-84.
Mathiesen var valmann ved mange stortingsval. Han representerte heimbyen Porsgrunn på Stortinget 1862-63, Omframtstortinget 1864, og stortinga 1865-66 og 1868-69. Ved begge dei to siste tingsamlingane var han medlem av Vegkomiteen, medan han i 1862-63 var medlem av Protokollkomiteen.
Aga Khan
Aga Khan er tittelen på den andelege leiaren (imamen) for sjiasekta ismaili. Leiaren stammar frå den eldste sonen til Jafar as-Sadiq, Ismail ibn Jafar, medan mindretalet blant sjiaer følgjer imamlinja etter Musa al-Kazim. Jafar as-Sadiq skal igjen vera ein etterkomar av Muhammed gjennom dottera Fatima.
Sjølve tittelen er sett saman av den tyrkiske militærtittelen agha ('adeleg' eller 'herskar') og herskartittelen khan. Han blei først gjeven til den 46. ismaili-imamen, Aga Hasan Ali Shah, av sjahen av Persia på 1800-talet. Dei britiske styresmaktene i India gav Aga Khan fyrsterang og ein statleg pensjon etter å ha hjelpt Charles Napier i erobringa av Sind i 1843-44.
Innehavarar av Aga Khan-tittelen
Den tredje aga khanen, ofte berre kjend som Aga Khan, var Sultan Mohamed Shah (1877–1957). Han var aktiv i indisk og pakistansk sjølvstendekamp og var med på skipa Muslim League i 1906. I 1918 gav han ut India in transition, eit viktig arbeid for den politiske prosessen som førte fram til indisk sjølvstende. I 1937-38 var han president for Folkeforbundet.
Sonesonen Sjah Karim al Husseini blei utpeikt til ny Aga Khan og den 49. imamen etter at farfaren døydde i 1957.
Dylle
Plantane i slekta kan etast. Unge blad kan etast råe har ein smak som kan minna om salat, medan andre blad kan brukast som spinatvekst. Dylle er mellom anna ein tradisjonell matplante på New Zealand, der han er kjend som puha, rareke eller raraki. Mange stader er likevel dylle rekna som ugras.
I Noreg veks fem artar av dylle.
Swale-elva
Swale er ei elv i Yorkshire i England. Ho er ein av dei større sideelvane til Ure, som så renn ut i Ouse og deretter Humber.
Elva har utspringet sitt høgt opp i Yorkshire Dales, ved grensa mellom North Yorkshire og Cumbria og ikkje langt frå staden der elva Eden startar. Det første stykket er ho berre ein bekk, og ho blir kalla eigenleg ikkje Swale før staden der Birkdale Beck og Great Sleddale Beck møtest.
I nærleiken av landsbyen Keld kryssar ho Pennine Way, og renn så austover gjennom kalkåsane i Swaledale.
Etter fleire fossefall når ho Richmond, der ho passerer Richmond slott og travbanen i Catterick. Ho vender så mot sør i Vale of Mowbray, der elva Wiske renn inn i ho frå Northallerton og Cod Beck frå Thirsk. Ho renn så inn i Ure rett austom Boroughbridge, på ein stad som blir kalla Swale Nab.
Swale seiast å vere den raskaste rennande elva i England.
Need Your Loving Tonight
Han vart gjeven ut på singel i november 1980 og nådde 44. plassen i USA.
Konsertversjonar
Songen vart sjeldan spelt under The Game-turneen tidleg i 1980-åra og ikkje igjen etter dette.
Høgre (fleirtyding)
Høgre, av norrønt høgri, komparativ av høg, har fleire tydingar:
Henri Fayol
Henri Fayol var ein fransk bedriftsleiar og er ein viktig bidragsytar til moderne leiingsteori.
Sarno
Sarno er ein by og ein kommune i provinsen Salerno i regionen Campania i Italia. Kommunen har 31 000 ibuarar og dekker ei flatevidd på 40 km². Byen ligg ved foten av Appenninane, 30 meter over havet, og 20 kilometer nordaust for provinshovudstaden Salerno. Elva Sarno har sine kjelder i nærleiken av byen Sarno, ei elv som gjennom ein kanal renn ut i Middelhavet ved Pompeii.
Henri Fayol
Fayol nemner fem allmenngyldige prinsipp for leiing: (1) planlegging, (2) organisering, (3) leiing, (4) koordinering og (5) kontroll. Med kontroll meiner han at ein leiar må få tilbakemelding på ein prosess for å kunne gjere nødvendige justeringar.
Sarno
Den 5. mai 1998 omkom 161 menneske i eit jordskjelv som råka Sarno og delar av grannekommunane Quindici, Siano og Bracigliano.
Venstre (fleirtyding)
Venstre, av norrønt vinstri, samanheng med 'vin, 'vinr'' (venn), har fleire tydingar:
Noxious Bluff
Noxious Bluff er ei mørk klippe 50 meter over havet på sørvestkysten av Zavodovski Island i Sør-Sandwichøyane. Namnet vart gjeve av UK Antarctic Place-Names Committee (UK-APC) i 1971 og syner til dei vulkanske gassane og avskrekkande karakteren ved staden.
Henri Fayol
Fayol vert framleis rekna som relevant innanfor leiingsteori. Teoriane hans vart publiserte i boka Administration industrielle et générale (Generell og industriell leiing) i 1916. Her legg Fayol fram den første generelle teorien om leiing og leiingsprinsipp.
Eit viktig konsept for Fayol var einskapleg leiing, som blant anna inneber at kvart individ i ein organisasjon berre skal måtte stå til ansvar overfor éin leiar.
Fleire forfattarar nemner Fayol saman med Frederick Winslow Taylor, men dei to hadde ulike teoretiske ståstader. Taylor sin scientific management tek for seg effektiv organisering av produksjonen i eit konkurransemiljø der bedrifta må kontrollere produksjonskostnadene. Dette var berre eitt av mange teoretiske område for Fayol, som også kritiserte Taylor sin modell fordi han kravde at arbeidarane vart utsett for styring frå inntil åtte ulike leiarar. Dette representerte eit brot med einskapleg leiing.
Moment And Tomorrow
«Moment And Tomorrow» (engelsk for No og i morgon) er ein song av den latviske songaren Katrīna Bindere, skriven av Edgars Beļickis, Kārlis Auziņš og Mikus Frišvelds.
«Moment And Tomorrow» var eit av bidraga i den andre semifinalen i Dziesma 2014, den latviske uttakinga til Eurovision Song Contest 2014 i København i Danmark.
Danforth Avenue
Danforth Avenue er ein bybanestasjon på Bybanen i Hudson-Bergen. Stasjonen ligg på Danforth Avenue and Garfield Avenue i Jersey City, og opna 22. april 2000.
Brunsbüttel
Brunsbüttel er ein by og ein kommune sørvest i forbundslandet Schleswig-Holstein i Tyskland. Folketalet var 12 381 i 2021 og kommunen omfattar 65,2 km². Byen er ein hamne- og industriby ved munningen av Kielkanalen i Elben. Sluseverka ved Brunsbüttel er dei mest trafikkerte i heile verda.
Eit kjernekraftverk var i drift frå 1977 til 2011.
Friidrettsutøvaren Jennifer Oeser er frå Brunsbüttel.
Cape Musselman
Cape Musselman er eit nes på sørsida av innløpet til Palmer lnlet, på austkysten av Palmer Land. Det vart oppdaga av medlemmar frå U.S. Antarctic Service (USAS) som utforska denne kysten til lands og frå lufta frå East Base i 1940. Det er kalla opp etter Lytton C. Musselman, medlem av laget i East Base som utførte sledeturar til Dyer Plateau i nærleiken av Mount Jackson, som ligg innanfor dette neset.
Nod Your Head
«Nod Your Head» er ein song av Paul McCartney frå 2007 på albumet Memory Almost Full. Songen vart sleppt gratis for digital nedlasting den 28. august 2007 på iTunes Store. Det vart laga musikkvideo for songen. McCartney spelte alle instrumenta på songen sjølv.
Heide
Heide er ein by og ein kommune vest i forbundslandet Schleswig-Holstein i Tyskland. Folketalet var 21 844 i 2021 og kommunen omfattar 32 km².
Marknadsplassen i Heide er med sine 47 dekar den vidaste i heile Tyskland.
Old Mans Head
Old Mans Head er eit mørkt nes på sørsida av innløpet til Wustfjorden, på austkysten av Palmer Land. Det vart oppdaga og fotografert frå lufta i desember 1940 av medlemmar frå U.S. Antarctic Service (USAS). I 1947 vart neset fotografert frå lufta av Ronne antarktiske forskingsekspedisjon (RARE), medan Falkland Islands Dependencies Survey (FIDS) kartla han frå bakken. Det skildrande namnet vart gjeven frå FIDS.
Organ Pipe Cliffs
Organ Pipe Cliffs er ei rekkje kystklipper i form av palisadar av doleritt oppom sjøen vest for Cape Wild. Dei vart oppdaga av Den australasiatiske antarktisekspedisjonen (1911–14) under Douglas Mawson, som gav dei dette namnet fordi dei likna på orgelpiper.
Song for Guy
«Song for Guy» er eit nesten instrumentalt musikkstykke av Elton John. Det er den siste songen på albumet hans A Single Man frå 1978.
Rogenmorene
Ei rogenmorene er eit subglasialt (skapt under ein isbre) morenelandskap, som ein hovudsakleg finn i Skandinavia, Skottland, Irland og Canada. Dei dekkjer store område som har vore dekte av is og hovudsakleg berre i område ein trur var sentrale område av iskappa. Rogenmorener er kalla opp etter Rogensjøen i Härjedalen i Sverige, som er typelokaliteten for landforma.
Song for Guy
Elton John sa sjølv dette om singel i plateomslaget:
''«...Eg skreiv denne songen ein sundag, og såg for meg meg sjølv flyte ut i rommet og sjå ned på min eigen kropp. Eg førestilte meg sjølv døy. Med desse tankane i meg skreiv eg denne songen om døden. Dagen etter fekk eg vite at Guy (Burchett), vår 17 år gamle bodbringar, hadde omkomme i ei motorsykkelulukke dagen før. Guy døydde den dagen eg skreiv denne songen.»''
Songen er bygd opp av piano, ein trommemaskin og synthesizerar. Mot slutten av songen syng Elton John «Life, isn't everything» fleire gonger.
Singelen nådde fjerdeplassen i Storbritannia. Han vart ikkje gjeven ut i USA før mars 1979 og nådde då berre 110. plass.
Parkinson Peak
Parkinson Peak er eit pyramideforma fjell (690 moh) nær kysten nord i det sentrale Wilson Hills. Det ligg oppom nordenden av ryggane som skil Tomilin- og Nollbreen. Fjellet vart vitja i mars 1961 av ei flygruppe frå ANARE (Australian National Antarctic Research Expeditions) (Magga Dan, 1961) leia av Phillip Law. Det er kalla opp etter W.D. Parkinson, ein geofysikar på ekspedisjonen.
Marshall Archipelago
Marshall Archipelago er ei stor gruppe isdekte øyar i Sulzberger isbrem. Fleire av øyane vart oppdaga og kartlagde under Byrd-ekspedisjonane (1928–30 og 1933–35) og av U.S. Antarctic Service (USAS) (1939–41), alle leia av admiral Byrd. Heile øygruppa vart kartlagd av US Geological Survey (USGS) frå landmålingar og flyfoto tekne av U.S. Navy (1959–65). Namnet vart forslått av admiral Byrd etter general George C. Marshall, som støtta ekspedisjonen økonomisk som privatperson.
Nyhammaren
Nyhammaren (òg skrive Nyhammar og Nyhamar) er ei bygd i Gulen kommune i Vestland. Den ligg nordaust på Hisarøy, på vestsida av Nyhammarsundet, og rundt 5 kilometer i rett line nordvest for kommunesenteret Eivindvik. Hiserøyna har ikkje fastlandssamband, men snøggbåtruta Dingja-Sollibotn har Nyhammar som stoppestad.
Høgaste fjella i Norddal
Denne lista viser dei hundre høgste fjelltoppane i Norddal kommune som har ein primærfaktor på minst 50 meter. Fleire av toppane ligg på fylkesgrensa til Oppland og til grannekommunen Rauma i Møre og Romsdal.
Wharfe
Wharfe er ei elv i Yorkshire i England. Langs store delar av løpet sitt utgjer ho grensa mellom West og North Yorkshire.
Elva renn gjennom Wharfedale. Ho har utspringet sitt ved Langstrothdale Chase i Yorkshire Dales, og renn gjennom Kettlewell, Grassington, Bolton Abbey, Addingham, Ilkley, Otley, Wetherby og Tadcaster. Ho renn så inn i Ouse nær Selby, omkring 97 km frå utspringet. Den øvre delen av elva, ned til området ved Addingham, blir kalla Upper Wharfedale, og elva har der ein markant annan karakter enn lenger ned.
Wharfe er kjent for å vere ei farleg elv for symjarar, og det har vore ei rekkje drukningsulykker der.
Blythe
Blythe er ei elv i West Midlands i England. Ho renn inn i Tame nær naturreservatet til West Midland Bird Club Ladywalk. Cole er ei sideelv til Blythe nesten på same stad.
Elva er ein Site of Special Scientific Interest, med grunngjevinga at ho er eit spesielt godt døme på ei låglandselv på leirgrunn.
Edwin Drake
Edwin Laurentine Drake var ein ingeniør frå USA, som vert rekna som den fyrste som bora etter olje. Dette var i 1858.
Shaqqa
Shaqqa eller Shakka (arabisk شقا) er ein by sør i Syria i As Suwayda guvernement, med kring 8 000 innbyggjarar. Innbyggjarane er hovudsakleg drusarar, etterkomarane etter dei som flytta hit frå Libanon på 1700- og 1800-talet.
I antikken vart han kalla Saccaea (òg skrive Sakkaia). I 287 evt. fekk han bystatus og namnet Maximianopolis. Sidan han låg i den romerske provinsen Arabia, er han skild frå andre byar med namnet Maximianopolis i Arabia.
Plassering og arkitektur
Shaqqa ligg nord i utkanten av vulkanplatået Jabal el Druze i ei høgd på 1070 meter over havet, 7 km aust for Shahba og kring 25 km nord for As-Suwayda, hovudstaden i guvernementet.
Frå antikken finst det restar etter fleire bustadhus som er rikt utsmykka. I tillegg finst her:
Maximianopolis i Arabia hadde utan tvil ein romersk garnison, og var ein colonia, den høgaste rangeringa ein by kunne ha i riket. Han nytta ein kalender som talde åra frå då Maximian vart keisar (286 evt.). Ein inskripsjon nemner eit tempel for Zevs Megistos, og ein annan som ber eit epigram om filosofen Proclus.
Bispesete
På 400-talet var Maximianopolis eit bispesete, og biskopen Severus var ein av dei som signerte ved kyrkjemøtet i Kalkedon i 451. Ein inskripsjon frå 594 talar om ein lokal biskop, kalla Tiberinus, som vart reiste ein martyrium for St. Georg og andre martyrar. Ein annan inskripsjon nemner ein biskop Peter.
Bispesetet Maximianopolis i Arabia er oppført på lista over bispesete i den katolske kyrkja. På 1800-talet vart han feilaktig kalla «Maximopolis», fram til det vart retta i 1885. Somme kjelder frå den same perioden foreslo at Maximianopolis i Arabia var byen Sheikh Miskin.
University of Wisconsin–Madison
University of Wisconsin er eit delstatseigd universitet med 15 campusar som inngår i University of Wisconsin System. Flaggskipuniversitetet er eit land-grant-universitet som ligg i Madison i delstaten Wisconsin i USA. Det vert ofte kalla UW Madison som Public Ivy-lærestad.
Dei elleve viktigaste lærestadane under UW som tildeler akademiske grader, er:
University of Wisconsin Law School i Madison er med sine 820 studentar den einaste offentlege jus-utdanninga i Wisconsin.
Ved universitetet var det 162 933 studentar og 32 000 tilsette i 2007, og same året var skulepengane frå om lag US$ 5 500 i snitt for studentar folkeregistrert i Wisconsin, avhengig av studiestad. Studiane vert gjeve opp til doktorgradsnivå i Madison og Milwaukee, elles til mastergad ved dei andre lærestadane.
Lærestaden får fjernvarme frå West Campus gasskraftverk, som yt 150 MW med kogenerasjon.
Bernt Lorentzen
Bernt Lorentzen var ein norsk lærar og historikar frå Bergen.
Lorentzen vart cand.philol. i 1929 og var lærar ved Tanks skole i heimbyen frå 1931 til 1954, dessutan i mange år timelærar ved Bergen tekniske skole. I 1953 vart han dr.philos. gjennom avhandlinga Gård og grunn i Bergen i middelalderen. Frå 1954 til -71 var han direktør ved Det Hanseatiske Museum i Bergen.
I førti år, 1931-71, var Lorentzen styremedlem i Bergens Historiske Forening, formann 1954-59. Han skreiv bøker og mange artiklar om det historiske Bergen, mellom anna Bergens by i svunne dager og Ostindiaflåten.
45th Street
45th Street er ein bybanestasjon på Bybanen i Hudson-Bergen. Stasjonen ligg på East 45th Street and Avenue E i Bayonne, og opna 22. april 2000.
Oddrunn Marie Eiriksdotter Dyrdal
Oddrunn Marie Eiriksdotter Dyrdal er ein norsk forfattar. Ho er frå Sogndal.
If I Could (Get Away)
«If I Could (Get Away)» (engelsk for Om eg kunne (gått vekk)) er ein song av den latviske musikkgruppa Eirošmits, som vil verte gjeven ut i 2014. Songen er skriven av Miks Žagars og Raitis Aušmuksts.
Dziesma 2014
«If I Could (Get Away)» er eit av bidraga i den andre semifinalen i Dziesma 2014, den latviske uttakinga til Eurovision Song Contest 2014 i København i Danmark.
Standard austnorsk
Skilnader mellom standard austnorsk og vikamål
Det er store skilnader mellom standard austnorsk og vikamål, den tradisjonelle dialekten i Oslo, som kring 1970 i stor grad hadde vorte fortrengt av standard austnorsk. Nokre døme på ulike setningar på vikamål og standard austnorsk kan vera:
Definisjon
Det finst ingen ålment godteken definisjon av standard austnorsk. Sjølv grunnleggjande og sentrale trekk som om endinga på a-gjerningsord i perfektum partisipp i standard austnorsk skal vera -a, -et (kasta mot kastet) eller båe er uklårt. Det har vore gjort framlegg om at det er tale om to ulike variantar av standard austnorsk, ein «moderne» eller «radikal» variant (med ordformer som sein, sjøl, tida og kasta), og ein «konservativ» variant (med ordformer som sen, selv, tiden og kastet).
Det er dessutan uklårt kva slags uttale standard austnorsk skal ha; om lokale utalemønster utanfor det sentrale Austlandet, som til dømes skarre-r, er fullgod standard austnorsk.